„Suntem groapa de gunoi a Europei”. România, paradisul mașinilor la mâna a doua. Topul județelor cu cele mai vechi autoturisme
Românii preferă în continuare mașinile la mâna a doua, arată datele de la Înmatriculări. Grav este că sute de mii de autoturisme au o vechime și de peste 15 ani. O parte dintre șoferi spun că bugetul mic îi determină să cumpere astfel de mașini, în timp ce alții mărturisesc că nu au încredere în mașinile noi și le preferă pe cele rulate, pentru care proprietarii pot oferi un istoric înainte de vânzare. Buzău, Teleorman, Caraș-Severin și Mehedinți conduc topul județelor cu cele mai vechi mașini.